Miroslav Singer

Miroslav Singer (født 14. mai 1968 i Praha) er en tsjekkisk økonom, som var sentralbanksjef for Tsjekkias nasjonalbank fra 1. juli 2010 til 30. juni 2016. Han var sentralbankens tredje sentralbanksjef siden dens etablering i 1993.Tsjekkias nasjonalbank - Miroslav Singer to be new Czech National Bank Governor  (18. juni 2011), besøkt 31. oktober 2011. 

Han studerte matematiske metoder innen sosialøkonomi ved University of Economics i Praha fram til 1991. Etter dette mottok han et postgraduate fellowship ved University of Pittsburgh, der han tok sin doktorgrad (Ph.D) i 1995. Fra 1993 var han også forsker og foreleser ved Økonomisk institutt ved Academy of Sciences of the Czech Republic, og ved Centre for Economic Research and Graduate Education ved Charles University (CERGE-EI).

Etter endt utdanning begynte han å jobbe ved Expandia Finance, der han var adm.dir. fra 1995. Han overtok stillingen som adm.dir. ved Expandia Investment Company i 1998, og var adm.dir i morselskapet Expandia Holding fra 2000 til 2001. I 2001 gikk han til PricewaterhouseCoopers, der han ble direktør i divisjonen for tjenester til næringslivet. Han har også vært i representantskapet eller styret i selskapene Česká pojišťovna, Expandia Finance, Expandia Banka, Expandia Holding, Chemofond, Jitona, Vigona og Vlnap. 

Han ble utnevnt til styremedlem og visesentralbanksjef i Tsjekkias bank i februar 2005, og ble i juni 2010 utnevnt til sentralbanksjef, for en seksårsperiode, med virkning fra 1. juli 2010. Han overtok da etter Zdeněk Tůma, som trakk seg fra stillingen 13. april, 10 måneder før hans andre seksårskontrakt utgikk.Tsjekkias nasjonalbank - CNB Governor Zdeněk Tůma resigns as of 30 June 2010  (15. april 2010), besøkt 31. oktober 2011.

Singer er gift og har to barn. 

 Referanser 

 Eksterne lenker 
 Tsjekkias nasjonalbank – Miroslav Singer – CNB Governor (arkivert)

Kategori:Tsjekkiske økonomer
Kategori:Sentralbanksjefer
Kategori:Personer fra Praha
Kategori:Fødsler i 1968